《黄河清 为史帅寿》
宋代·丘崇

鼓角清雄占云祲。喜边尘、今度还静。一线乍添，长觉皇州日永。

楼外崇牙影转，拥千骑、欢声万井。太平官府人初见，梦熊三占佳景。

皇恩夜出天闱，云章粲、凤鸾飞动相映。宝带万钉，与作今朝佳庆。

勋业如斯得也，况整顿、江淮大定。这回恰好，归朝去、共调金鼎。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。